b'\n_START_ARTICLE_\nOdinfeltet\n_START_PARAGRAPH_\nOdinfeltet er et gassfelt som ligger i blokk 30/10 p\xc3\xa5 norsk kontinentalsokkel i Nordsj\xc3\xb8en. Feltet ble oppdaget av Esso med boreriggen Drillmaster 28. mars i 1974. Odinfeltet er en geologisk del av Friggfeltet og ligger 26 kilometer nord\xc3\xb8st for Frigg. Gassen som ble utvunnet ble transportert i r\xc3\xb8rledning til TCP2 plattformen p\xc3\xa5 Friggfeltet. Der ble gassen behandlet f\xc3\xb8r den ble transportert i Frigg-r\xc3\xb8rledningene til St. Fergus i Skottland. Gassen ble solgt til British Gas.\n_START_SECTION_\nKonsesjonen\n_START_PARAGRAPH_\nBlokken ble tildelt i andre konsesjonsrunde i 1969 og utvinningstillatelsen fikk nummer PL030. Esso var rettighetshaver (100 prosent) p\xc3\xa5 Odinfeltet. Odin produserte gass i ti \xc3\xa5r mellom 1984 og 1994.'